Združenie robotníkov Slovenska

Združenie robotníkov Slovenska (skratka ZRS) je bývalá parlamentná politická strana pôsobiaca na Slovensku, ktorá existovala medzi rokmi 1994 až 2017.

 Vedenie strany 
Ján Ľupták – predseda

 História 
Strana vznikla odštiepením od SDĽ. Na ministerstve vnútra bola zaregistrovaná 26. apríla 1994. Definovala sa ako ľavicová strana „so záujmom o robotníkov, roľníkov, inteligenciu, ako i záujmom o ostatné sociálne skupiny obyvateľstva“.

V parlamentnom období 1994 – 1998 pôsobila v parlamente a spolu s HZDS, SNS a NAS tvorila vládnu koalíciu. Od roku 1998 sa už do Národnej rady nedostala a bola dlhé roky prakticky v nečinnosti. 28. novembra 2017 ju jej dlhoročný predseda Ján Ľupták nechal rozpustiť.

 Volebné výsledky 
Výsledky volieb do Národnej rady SR, v ktorých sa zúčastnila strana ZRS. Volieb do Európskeho parlamentu sa strana ani raz nezúčastnila.

 Rok volieb Voľby do počet hlasov počet hlasov % počet mandátov umiestnenie parlamentné postavenie 1994 Národná rada SR 211 321 7,34 % 13 6. miesto koalícia s HZDS-RSS a SNS 1998 Národná rada SR 43 809 1,30 % 0 8. miesto neúčasť v parlamente 2002 Národná rada SR 15 755 0,54 % 0 15. miesto neúčasť v parlamente 2006 Národná rada SR 6 864 0,29 % 0 13. miesto neúčasť v parlamente 2010 Národná rada SR 6 196 0,24 % 0 17. miesto neúčasť v parlamente

 Volebné preferencie 
Volebné preferencie Združenia robotníkov Slovenska sú v posledných rokoch také nízke, že sa neobjavuje v prieskumoch verejnej mienky.

 Predsedovia ZRS 
1994 – 2017 Ján Ľupták

 Pozri aj 
 Kandidačná listina ZRS pre voľby do NR SR v roku 2006

 Referencie 

 Externé odkazy 
 mestská organizácia ZRS Zvolen
 ZRS v registri strán MV SR


Kategória:Politické strany na Slovensku v likvidácii
Kategória:Organizácie založené v 1994